ai4bharat/Pralekha huggingface dataset:
স্বরাষ্ট্র মন্ত্রক
রাজ্যসভায় সর্বসম্মতভাবে পাশ হল জাতীয় তদন্ত সংস্থা  বিল, ২০১৯
নয়াদিল্লি, ১৭ জুলাই, ২০১৯
রাজ্যসভায় সর্বসম্মতভাবে পাশ হল জাতীয় তদন্ত সংস্থা  বিল, ২০১৯। দুটি কক্ষেই একসঙ্গে পাশ হওয়ায় এখন থেকে এনআইএ কোন ভারতীয় বা বিদেশে ভারতের স্বার্থ জড়িত এমন ক্ষেত্রে সন্ত্রাসের ঘটনার তদন্ত করার ক্ষমতা পাবে।
এনআইএ সংশোধী বিল নিয়ে রাজ্যসভায় সাংসদদের বিভিন্ন প্রশ্নের জবাবে কেন্দ্রীয় স্বরাষ্ট্র মন্ত্রী শ্রী অমিত শাহ বলেন, এটা সংসদের দায়িত্ব বিশ্বের সামনে এনআইএ-র একটি দৃঢ় ভাবমূর্তি গড়ে তোলা। তিনি বলেন, রাজনৈতিক স্বার্থে এনআইএ-কে ছোট করা উচিৎ নয়।
স্বরাষ্ট্র মন্ত্রকের তথ্য অনুযায়ী, এ বছর ৩০শে জুন পর্যন্ত ২,০৭২টি দায়ের করা মামলার মধ্যে ১৯৯টিতে আরোপপত্র দায়ের করা হয়েছে। ৫১টি মামলায় সাজা হয়েছে ও ৪৬টি মামলায় দণ্ড হয়েছে।
বিরোধীরা সমঝোতা বিস্ফোরণের ঘটনাটি উত্থাপন করলে স্বরাষ্ট্র মন্ত্রী হস্তক্ষেপ করেন। তিনি বলেন, ঐ মামলাটি ধর্মীয় কারণে রাজনৈতিক উদ্দেশ্যপ্রণোদিত এবং দোষীদের বিরুদ্ধে আদালত কোন প্রমাণ পায়নি। মানুষকে মিথ্যা মামলায় জড়ানো হয়েছে। স্বরাষ্ট্র মন্ত্রী প্রশ্ন করেন, তাঁদের বা তাঁদের পরিবারের কি মানবাধিকার নেই?
তদন্ত সংস্থার স্বাধীনতার পক্ষে স্বরাষ্ট্র মন্ত্রী বলেন, বর্তমান সরকারের আমলে তদন্ত এবং মামলা স্বাধীনভাবেই সম্পাদন হয়। কখনই তার অপব্যবহার হয় না। তাদের কাজকর্ম রাজনৈতিক মতের ওপর নির্ভর করে না, করে আইনের ওপর। সভাকে এই বলে শ্রী শাহ আশ্বস্ত করেন যে, এই সরকারের আমলে কোন সংস্থারই অপব্যবহার করা হয়নি।
শ্রী শাহ বলেন, এখনও পর্যন্ত বিদেশে ভারতীয়দের বিরুদ্ধে কোন সন্ত্রাসবাদী ঘটনায় মামলা করার ক্ষমতা নেই ভারতের। সব দলের সমর্থনেই এই নতুন বিল পাশ হওয়া উচিৎ এবং সারা বিশ্বের কাছে এই বার্তা যাওয়া উচিৎ যে ভারত একটি রাষ্ট্র হিসেবে ও সাংসদদের ঐক্যমত্যের ভিত্তিতে সন্ত্রাস মোকাবিলায় এনআইএ-কে আরও শক্তিশালী করে গড়ে তুলতে পারে।
CG/AP/DM
(Visitor Counter : 57
প্রধানমন্ত্রীরদপ্তর
ওয়াশিংটন ডি.সি তে প্রধানমন্ত্রী পৌঁছানোর পর প্রেস বিবৃতি
নয়াদিল্লী, ২৩ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী মার্কিন রাষ্ট্রপতি জো বাইডেনের আমন্ত্রণে সেদেশ সফরের জন্য ওয়াশিংটন ডি.সি-তে  পৌঁছান।
মার্কিন সরকারের পক্ষ থেকে সেদেশের ব্যবস্থাপনা ও সম্পদ দপ্তরের ডেপুটি সেক্রেটারি অফ স্টেট মিঃ টি এইচ ব্রায়ান ম্যাককিওন প্রধানমন্ত্রীকে স্বাগত জানান।
অ্যান্ডুজ বিমান ঘাঁটিতে উৎসাহী ভারতীয় বংশোদ্ভুতরা উপস্থিত ছিলেন। হর্ষধ্বনির মাধ্যমে তাঁরা প্রধানমন্ত্রীকে স্বাগত জানান।
CG/CB/NS
(
কেন্দ্রীয়মন্ত্রিসভা
জম্মু-কাশ্মীর পুর্নগঠন আইন, ২০১৯এর ৯৬ নম্বর ধারা অনুযায়ী ওই কেন্দ্রশাসিত অঞ্চলে কেন্দ্রীয় আইন প্রয়োগের নির্দেশ অনুমোদন করলো কেন্দ্রীয় মন্ত্রিসভা
নয়াদিল্লী, ২৬ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে জম্মু-কাশ্মীর পুর্নগঠন আইন, ২০১৯এর ৯৬ নম্বর ধারা অনুযায়ী কেন্দ্রশাসিত ওই অঞ্চলে কেন্দ্রীয় আইন প্রয়োগের ব্যাপারে নির্দেশ জারির বিষয়টি অনুমোদন করা হয়েছে।
২০১৯এর ৩১শে অক্টোবর পূর্বতন জম্মু ও কাশ্মীর পুর্নগঠিত হয়ে জম্মু ও কাশ্মীর এবং লাদাখ- দুটি কেন্দ্রশাসিত অঞ্চল হিসেবে আত্মপ্রকাশ করে।
২০১৯এর ৩১শে অক্টোবরের আগে পর্যন্ত পূর্বতন জম্মু-কাশ্মীর রাজ্যে সারা ভারতের কেন্দ্রীয় আইনগুলি কার্যকর হতনা। ওই তারিখের পর থেকে নবগঠিত কেন্দ্রশাসিত জম্মু এবং কাশ্মীরেও এই আইনগুলি প্রযোজ্য। যুগ্ম তালিকায় কেন্দ্রীয় আইনগুলিকে গ্রহণ করার জন্য পরিমার্জন এবং সংশোধনের প্রয়োজন হয়েছে। এর মাধ্যমে এই অঞ্চলে ভারতের সংবিধান অনুযায়ী এই আইনগুলি প্রয়োগের ক্ষেত্রে সব রকমের অস্পষ্টতা দূর হল।
জম্মু ও কাশ্মীর পুর্নগঠন আইন, ২০১৯এর ৯৬ নম্বর ধারা অনুযায়ী নব গঠিত কেন্দ্রশাসিত অঞ্চলগুলিতে যেকোন আইন প্রয়োগের ক্ষেত্রে সেগুলির পরিমার্জন এবং গ্রহণ করার অধিকার কেন্দ্রের রয়েছে। মন্ত্রিসভার বৈঠকে সিদ্ধান্ত হয়েছে এ ধরনের ৩৭টি কেন্দ্রীয় আইন গ্রহণ এবং পরিমার্জন করার অনুমোদন দেওয়া হয়েছে।
CG/CB/NS
(Visitor Counter : 143
প্রতিরক্ষামন্ত্রক
মিশন সাগর
নয়াদিল্লী, ২৬ ডিসেম্বর, ২০২১
মিশন সাগরের আওতায় ২০২০ মে মাস থেকে ভারতীয় নৌবাহিনী বিভিন্ন অভিযান শুরু করেছে। ২৫শে ডিসেম্বর মোজাম্বিকে মাপুতো বন্দরে নৌবাহিনীর জাহাজ কেশরী নোঙর করেছে। এর আগে ৭ বার নৌবাহিনী এ ধরণের অভিযান চালায়। সংশ্লিষ্ট অঞ্চলে সকলের নিরাপত্তা ও উন্নয়নের জন্য প্রধানমন্ত্রী শ্রী নরেন্দ্র মোদীর সিকিউরিটি অ্যান্ড গ্রোথ ফর অল ইন দ্য রিজিয়ন  মিশনের আওতায় এই অভিযান চালানো হয়। পররাষ্ট্র মন্ত্রক এবং কেন্দ্রের বিভিন্ন সংস্থা এটির তত্ত্বাবধান করে থাকে।
ভারতের সমুদ্র অঞ্চলে বর্ধিত প্রতিবেশীদের মধ্যে সহযোগিতা বাড়ানোর অঙ্গ হিসেবে সাগর মিশনের আওতায় আইএনএস কেশরী খরা কবলিত মোজাম্বিকে ৫০০ টন খাদ্য সামগ্রী নিয়ে গেছে। খরা পরিস্থিতির পর কোভিড মহামারীর কারণে উদ্ভুত পরিস্থিতিতে মোজাম্বিককে সাহায্য করতে ভারত এই খাদ্যশস্য সেদেশের নাগরিকদের জন্য পাঠিয়েছে। এছাড়াও মোজাম্বিকের সশস্ত্র বাহিনীর ক্ষমতায়ণের জন্য দুটি ছোট জাহাজ মোজাম্বিকের হাতে তুলে দেওয়া হয়েছে। ২০২০র মে মাস থেকে আইএনএস কেশরী মালদ্বীপ, মরিশাস, সেসেল্স, মাদাগাস্কার ও কমোরোসে মানবিক সাহায্য নিয়ে গেছে। এছাড়াও চিকিৎসা সংক্রান্ত সহযোগিতার অঙ্গ হিসেবে বিভিন্ন দেশে মেডিকেল টিম পাঠানো হয়। মিশন সাগরের আওতায় নৌবাহিনী ১৫টি দেশে বিভিন্ন সামগ্রী নিয়ে জাহাজ পাঠিয়েছে। এই জাহাজগুলি মোট ২১৫ দিনের নৌযাত্রায় ৩ হাজার মেট্রিকটন খাদ্যশস্য, ৩০০ মেট্রিকটন চিকিৎসার কাজে ব্যবহৃত তরল অক্সিজেন, ৯০০টি অক্সিজেন কনসেনট্রেটর এবং ২০টি আইএসও কন্টেনার পরিবহণ করেছে। নৌবাহিনীর জাহাজগুলি মোট ৪০ হাজার নটিক্যাল মাইল সফর করেছে, যা পৃথিবীর পরিধির দ্বিগুণ। এইভাবে কেন্দ্র, ভারতীয় নৌবাহিনীর মাধ্যমে ভারত মহাসাগরীয় অঞ্চলে বিভিন্ন বন্ধু রাষ্ট্রের দিকে সহযোগিতার হাত বাড়িয়ে দিয়েছে।
CG/CB/NS
(Visitor Counter : 103
শিল্পওবাণিজ্যমন্ত্রক
নতুন দিল্লিতে বিশ্ব বাণিজ্য সংগঠনের সদস্য উন্নয়নশীল দেশগুলির মন্ত্রিপর্যায়ের বৈঠক
নয়াদিল্লি, ১০ মে, ২০১৯
নতুন দিল্লিতে উন্নয়নশীল দেশগুলির বিশ্ব বাণিজ্য সংগঠনের সদস্য রাষ্ট্রগুলির মন্ত্রিপর্যায়ের এক বৈঠকের আয়োজন করা হয়েছে। ১৩ ও ১৪ই মে এই বৈঠকে ১৬টি উন্নয়নশীল দেশ, ৬টি স্বল্প উন্নত দেশের প্রতিনিধিরা এই বৈঠকে উপস্থিত থাকবেন। এই দেশগুলি হ’ল – আর্জেন্টিনা, বাংলাদেশ, ব্রাজিল, চীন, মিশর, দক্ষিণ আফ্রিকা, তুরস্ক, ইন্দোনেশিয়া, গায়ানা, জামাইকা, কাজাখস্তান, মালাওই, মালয়েশিয়া, নাইজেরিয়া, ওমান, উগান্ডা, চাদ, বারবাডোস, বেনিন, গুয়াতেমালা এবং মধ্য আফ্রিকীয় প্রজাতন্ত্র। এছাড়া, বিশ্ব বাণিজ্য সংগঠনের মহানির্দেশকও এই বৈঠকে উপস্থিত থাকবেন।
দু’দিনের এই বৈঠকে সদস্য রাষ্ট্রগুলি পারস্পরিক স্বার্থ সংশ্লিষ্ট বাণিজ্যিক বিষয়ে আলোচনা হবে। প্রথম দিন অংশগ্রহণকারী দেশের বরিষ্ঠ আধিকারিকরা নিজেদের মধ্যে বৈঠক করবেন এবং কেন্দ্রীয় শিল্প বাণিজ্য মন্ত্রী প্রতিনিধিদলের প্রধানদের জন্য এক নৈশভোজের আয়োজন করবেন। দ্বিতীয় দিন মন্ত্রিপর্যায়ের বৈঠকে বহুপাক্ষিক, নিয়ম-ভিত্তিক বাণিজ্যিক লেনদেন ব্যবস্থার সামনে উপস্থিত চ্যালেঞ্জগুলির মোকাবিলা বিষয়ে মতবিনিময় হবে। সাম্প্রতিক সময়ে বিভিন্ন সদস্য রাষ্ট্র কোনও কোনও ক্ষেত্রে একতরফা কিছু ব্যবস্থা নিয়েছেন এবং তার পাল্টা ব্যবস্থাও নেওয়া হয়েছে। যার ফলে, বিশ্ব বাণিজ্য সংগঠনের আলাপ-আলোচনার ক্ষেত্রে অচলাবস্থা দেখা দিয়েছে। অন্যদিকে, সংগঠনের বিরোধ নিষ্পত্তি ব্যবস্থার অস্তিত্ব নিয়েও প্রশ্ন উঠছে। এরই প্রেক্ষিতে বিশ্ব বাণিজ্য সংগঠনের সংস্কারেরও দাবি উঠেছে। এরকম এক সময়ে নতুন দিল্লিতে উন্নয়নশীল ও স্বল্প উন্নত দেশগুলিকে এক মঞ্চে এনে বিশ্ব বাণিজ্য সংগঠনের সমস্যা মোকাবিলায় একযোগে কাজের কথা ভাবা হয়েছে। এছাড়া, ২০২০’র জুন মাসে কাজাখস্তানে বিশ্ব বাণিজ্য সংগঠনের দ্বাদশ মন্ত্রিপর্যায়ের সম্মেলনে আগে বিভিন্ন ইস্যুতে গঠনমূলকভাবে কাজের পরিকল্পনার বিষয়টি নিয়েও দিল্লির বৈঠকে আলোচনা হবে।
CG/PB/SB
(Visitor Counter : 112
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮৮ কোটি ৮৮ লক্ষেরও বেশি টিকার ডোজ পাঠানো হয়েছে
রাজ্য/ কেন্দ্রশাসিত অঞ্চলগুলির কাছে ১৮ কোটি ৩ লক্ষেরও বেশি অব্যবহৃত টিকার ডোজ রয়েছে
নতুন দিল্লি, ১১ এপ্রিল, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/ কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/ কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/ কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৮ কোটি ৮৮ লক্ষ ১০ হাজার ১৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৮ কোটি ৩ লক্ষ ২৪ হাজার ৫৬৬টি টিকার ডোজ হাতে রয়েছে।
CG/SS/SKD/
(Visitor Counter : 102
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা লাগাতার নিম্নমুখী; পরপর দু’দিন আক্রান্তের সংখ্যা ৮ লক্ষের নীচে; ২২টি রাজ্য/কেন্দ্রশাসিত অঞ্চলে সুস্পষ্টভাবে আক্রান্তের সংখ্যা ২০ হাজারেরও কম
নয়াদিল্লি, ১৮ অক্টোবর, ২০২০
ভারতে ধারাবাহিকভাবে করোনায় আক্রান্তের সংখ্যা নিম্নমুখী। পরপর দু’দিন সুস্পষ্টভাবে করোনায় আক্রান্তের সংখ্যা ৮ লক্ষেরও নীচে রয়েছে। বর্তমানে এই সংখ্যা ৭ লক্ষ ৮৩ হাজার ৩১১। দেশে মোট আক্রান্তের মধ্যে সুস্পষ্টভাবে করোনায় আক্রান্তের হার কেবল ১০.৪৫ শতাংশ।
২২টি রাজ্য/কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ২০ হাজারেরও কম। অবশ্য, ১৩টি রাজ্য/কেন্দ্রশাসিত অঞ্চলে এই সংখ্যা ২০ হাজারেরও বেশি কিন্তু ৫০ হাজারের কম। অন্যদিকে, ৩টি রাজ্য/কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ৫০ হাজারেরও বেশি।
সুস্থতার সংখ্যা লাগাতার বৃদ্ধি পাওয়ার দরুণ আক্রান্তের সংখ্যাও ধারাবাহিকভাবে কমছে। দেশে এখনও পর্যন্ত আরোগ্য লাভ করেছেন ৬৫ লক্ষ ৯৭ হাজার ২০৯ জন। এর ফলে, সুস্থতার সংখ্যা ও সুস্পষ্টভাবে করোনায় আক্রান্তের সংখ্যার মধ্যে ফারাক বেড়ে হয়েছে ৫৮ লক্ষ ১৩ হাজার ৮৯৮। জাতীয় স্তরে সুস্থতার হার বেড়ে হয়েছে ৮৮.০৩ শতাংশ।
দেশে গত ২৪ ঘন্টায় ৭২ হাজার ৬১৪ জন করোনা রোগী আরোগ্য লাভ করেছেন। অন্যদিকে, নতুন করে আক্রান্ত হয়েছেন ৬১ হাজার ৮৭১ জন। সদ্য আক্রান্তদের মধ্যে ৭৯ শতাংশই ১০টি রাজ্য/কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ১৪ হাজারেরও বেশি রোগী আরোগ্য লাভ করেছেন।
দেশে গত ২৪ ঘন্টায় ৬১ হাজার ৮৭১ জন করোনায় আক্রান্ত হয়েছেন। এর মধ্যে ৭৯ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে সর্বাধিক ১০ হাজারেরও বেশি মানুষের আক্রান্ত হওয়ার খবর মিলেছে। অন্যদিকে, কেরল থেকে আক্রান্ত হয়েছেন ৯ হাজারেরও বেশি।
দেশে গত ২৪ ঘন্টায় করোনাজনিত কারণে ১ হাজার ৩৩ জনের মৃত্যু হয়েছে। এর মধ্যে প্রায় ৮৬ শতাংশই মারা গেছেন ১০টি রাজ্য/কেন্দ্রশাসিত অঞ্চল থেকে। মহারাষ্ট্র থেকে সর্বাধিক ৪৬৩ জনের মৃত্যুর খবর পাওয়া গেছে।
CG/BD/SB
(
তথ্যওসম্প্রচারমন্ত্রক
তৃতীয় ব্রিক্স চলচ্চিত্র উৎসবের সমাপ্তি; সেরা ছবি ভারতের ‘নিউটন’
নয়াদিল্লি, ৩১ জুলাই, ২০১৮
দক্ষিণ আফ্রিকার ডারবানে ২২-২৭শে জুলাই পর্যন্ত আন্তর্জাতিক ডারবান চলচ্চিত্র উৎসবের পাশাপাশি তৃতীয় ব্রিক্স চলচ্চিত্র উৎসব হল। উৎসবের শেষ দিনটি ভারতীয় দিবস হিসেবে উদযাপিত হয়। এরপর পুরস্কার প্রদান ও সমাপ্তি অনুষ্ঠানের আয়োজন করা হয়।
তৃতীয় চলচ্চিত্র উৎসবে পুরস্কার জয়ী ভারতীয় সিনেমাগুলির মধ্যে রয়েছে –
সেরা অভিনেতা : বনিতা দাস 
সেরা ছবি : অমিত মাসুরকারের ‘নিউটন’
বিশেষ বিচারকমণ্ডলী পুরস্কার : রিমা দাসের ‘ভিলেজ রকস্টার’
চলচ্চিত্র উৎসবের প্রতিযোগিতা বিভাগে ‘নিউটন’ ও ‘ভিলেজ রকস্টার’ ছবি দুটি দেখানো হয়। প্রতিযোগিতা বহির্ভূত বিভাগে সন্দীপ পাম্পপাল্লির ‘সিনজর’ এবং জয়ারাজের ‘ভানায়াকাম’ ছবি দেখানো হয়।
উল্লেখ করা যেতে পারে, ব্রিক্স গোষ্ঠীভুক্ত দেশগুলির বিশ্বমানের সিনেমাগুলিকে দেখানোর উদ্দেশ্যে এই চলচ্চিত্র উৎসবের আয়োজন করা হয়। চলচ্চিত্র নির্মাণে পারস্পরিক সহযোগিতা বাড়াতে উৎসাহ দেওয়াই এর অন্যতম একটি উদ্দেশ্য।
উৎসবে ভারতীয় প্রতিনিধিদলের নেতৃত্বে ছিলেন তথ্য ও সম্প্রচার মন্ত্রকের পূর্ব-পশ্চিম বিষয়ক যুগ্ম সচিব তথা জাতীয় চলচ্চিত্র উন্নয়ন নিগমের ম্যানেজিং ডাইরেক্টর শ্রী মনোজ কুমার পিঙ্গুয়া।
CG/BD/DM/…
(Visitor Counter : 40
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৭ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৬৩ কোটি ৮৪ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ২২ লক্ষ ২ হাজার ৪৭২।
দেশে বর্তমানে করোনায় আক্রান্তের হার মোট আক্রান্তের ৫.৪৬ শতাংশ।
কোভিড মুক্তের হার বর্তমানে ৯৩.৩৩ শতাংশ।
দেশে গত ২৪ ঘণ্টায় সুস্থ হয়েছেন ৩ লক্ষ ৬ হাজার ৩৫৭ জন। এখনও পর্যন্ত সুস্থ হয়ে উঠেছেন ৩ কোটি ৭৬ লক্ষ ৭৭ হাজার ৩২৮।
দেশে গত ২৪ ঘণ্টায় নতুন করে আক্রান্ত ২ লক্ষ ৮৬ হাজার ৩৮৪ জন।
দৈনিক সংক্রমণের হার ১৯.৫৯ শতাংশ।
সাপ্তাহিক সংক্রমণের হার ১৭.৭৫ শতাংশ।
এখনও পর্যন্ত নমুনা পরীক্ষা হয়েছে ৭২ কোটি ২১ লক্ষ।
গত ২৪ ঘণ্টায় ১৪ লক্ষ ৬২ হাজার ২৬১টি নমুনা পরীক্ষা হয়েছে।
CG/CB/SB
(Visitor Counter : 91
স্বাস্থ্যওপরিবারকল্যাণমন্ত্রক
বিশ্ব ব্যাঙ্ক – আইএমএফ – এর বার্ষিক বৈঠকে ভার্চ্যুয়ালি ভাষণ দিলেন ডাঃ হর্ষবর্ধন
নয়াদিল্লি, ২১ অক্টোবর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন আজ এখান থেকে বিশ্ব ব্যাঙ্ক – আন্তর্জাতিক অর্থ ভান্ডার  – এর বার্ষিক বৈঠকে ভার্চ্যুয়ালি অংশ নেন। বৈঠকের মূল বিষয়বস্তু ছিল সকলের জন্য মানবপুঁজির মাধ্যমে দক্ষিণ এশিয়ার শতাব্দীর সূচনা করা এবং কোভিড-১৯ টিকা ও প্রাথমিক স্বাস্থ্য পরিষেবা ব্যবস্থায় বিনিয়োগ।
মহামারীর সময় ভারতের ভূমিকার কথা উল্লেখ করে ডাঃ হর্ষবর্ধন বলেন, ভারতের সামগ্রীক প্রচেষ্টার ফলেই মহামারীকে কার্যকরভাবে নিয়ন্ত্রণ করা সম্ভব হয়েছে। কোভিড মহামারীর কারণে স্বাভাবিক জনজীবন বিঘ্নিত হয়েছে, তথাপি এই বিপদ আমাদেরকে দেখিয়ে দিয়েছে কিভাবে ভবিষ্যতের জন্য প্রস্তুত হতে হবে এবং সংযম বজায় রাখতে হবে। ভারত এই মহামারী মোকাবিলায় আগে থেকেই সুপরিকল্পিতভাবে পর্যায়ক্রমে সক্রিয় উদ্যোগ গ্রহণ করেছে এবং বৃহত্তর অর্থে সমাজ তথা সরকারের পদক্ষেপগুলি কার্যকর করা হয়েছে।
কোভিড-১৯ মোকাবিলায় ভারতে বেসরকারি ক্ষেত্রের সহায়তার প্রশংসা করে ডাঃ হর্ষবর্ধন বলেন, উদ্ভাবন, সক্ষমতা ও অটুট জেদের কারণেই কোভিড-১৯ এর বিরুদ্ধে ভারতের লড়াই সুদূর প্রসারিত হয়েছে। ভারতে চিকিৎসা পরিকাঠামো ক্ষেত্রে অপ্রত্যাশিত অগ্রগতি হয়েছে। চলতি বছরের মার্চে নমুনা পরীক্ষাগারের সংখ্যা ১ থেকে বেড়ে বর্তমানে প্রায় ২ হাজার হয়েছে। এর মধ্যে প্রায় ১ হাজার নমুনা পরীক্ষাগার বেসরকারি উদ্যোগে পরিচালিত হচ্ছে।
আরোগ্য সেতু অ্যাপের কথা উল্লেখ করে ডাঃ হর্ষবর্ধন বলেন, বর্তমানে ১৭ কোটির বেশি ভারতীয় এই অ্যাপ ব্যবহার করছেন, যার ফলে কোভিড সংক্রমণ প্রতিরোধ ও মোকাবিলা আরও দৃঢ়তার সঙ্গে করা সম্ভব হয়েছে। তিনি জানান, কোভিড বহির্ভূত স্বাস্থ্য পরিষেবার জন্য ওয়েব-ভিত্তিক একটি স্বাস্থ্য পরিষেবার সূচনা হয়েছে। ইতিমধ্যেই ৬০ লক্ষেরও বেশি মানুষের কাছে এই পরিষেবার সুফল পৌঁছেছে।
সকলের কাছে সুলভে স্বাস্থ্য পরিষেবা পৌঁছে দিতে ভারতের মহামারী মোকাবিলায় প্রস্তুতি ও সক্ষমতা প্রসঙ্গ উল্লেখ করে কেন্দ্রীয় স্বাস্থ্য মন্ত্রী বলেন, রাজ্যগুলিকে সহায়তার জন্য ২৭ লক্ষ কোটি টাকারও বেশি একটি বিশেষ আর্থিক প্যাকেজ চালু করা হয়েছে, যা ভারতের জিডিপি-র প্রায় ১০ শতাংশ। ভবিষ্যৎ মহামারী মোকাবিলার ক্ষেত্রে ভারতকে প্রস্তুত করে তুলতে এবং জনস্বাস্থ্য ক্ষেত্রে সংস্কারের লক্ষ্যে এই প্যাকেজ সদ্ব্যবহার করা হবে।
তিনি আরও জানান, প্রধানমন্ত্রীর নেতৃত্বে কোভিড টিকা উদ্ভাবন ও তার বন্টনের লক্ষ্যে জাতীয় স্তরের একটি বিশেষজ্ঞ গোষ্ঠী গঠন করা হয়েছে। এই বিশেষজ্ঞ গোষ্ঠী দেশের গ্রামাঞ্চলে এবং প্রত্যন্ত এলাকাগুলিতে সামঞ্জস্য বজায় রেখে কোভিড টিকা বন্টনের ব্যাপারে প্রয়োজনীয় পরিকল্পনা প্রণয়নের কাজে যুক্ত রয়েছে।
CG/BD/SB
(Visitor Counter : 129
কর্পোরেটবিষয়সংক্রান্তমন্ত্রক
সরকার গত তিন বছরে ৩,৮২,৫৮১টি অবৈধ সংস্থা বন্ধ করে দিয়েছে
নতুন দিল্লি, ২০ সেপ্টেম্বর, ২০২০
সরকার অবৈধ সংস্থা বা ‘শেল সংস্থা’গুলি চিহ্নিতকরণ এবং তা বন্ধ করে দেওয়ার জন্য একটি বিশেষ প্রচার অভিযান শুরু করেছে। যে যে সংস্থাগুলি টানা ২ বছর বা তার বেশি সময় ধরে সরকারের কাছে আর্থিক বিবরণী জমা দেয়নি তাদের বিরুদ্ধে কোম্পানী আইন ২০১৩-র ২৪৮ নম্বর ধারা অনুসারে ব্যবস্থা নেওয়া হয়েছে এবং সেই সব সংস্থাগুলিকে অবৈধ বলে ঘোষণা করা হয়েছে। সরকার গত তিন বছরে ৩,৮২,৫৮১টি এই ধরণের সংস্থা বন্ধ করে দিয়েছে। কেন্দ্রীয় অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর রাজ্যসভায় আজ এক প্রশ্নের লিখিত উত্তরে একথা জানিয়েছেন।
“শেল সংস্থা” এই শব্দটি সম্পর্কে কোম্পানী আইনের অধীনে ব্যাখ্যা দেওয়া হয়নি। এগুলি সাধারণত এমন সংস্থা, যারা বৈধভাবে ব্যবসা করে না। অনেক ক্ষেত্রে অবৈধ উদ্দেশ্যে যেমন কর ফাঁকি দেওয়া, অর্থ পাচার, সম্পত্তি গোপন রাখা এবং বেনামী সম্পত্তির হিসেবে রাখার জন্য এই ধরণের সংস্থা চালিয়ে থাকে। অবৈধ সংস্থাগুলির বিষয়ে খতিয়ে দেখার জন্য সরকার একটি বিশেষ টাস্কফোর্স গঠন করেছে। এই বিশেষ বাহিনীর সুপারিশ ক্রমে অবৈধ সংস্থাগুলিকে চিহ্নিত করণ এবং তাদের বিরুদ্ধে ব্যবস্থাগ্রহণ করা হয়ে থাকে।
(CG/SS/SKD
প্রধানমন্ত্রীরদপ্তর
বাংলাদেশের রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ৩১ মে, ২০১৯
প্রধানমন্ত্রী শ্রী নরেন্দ্র মোদী শুক্রবার হায়দরাবাদ হাউজে বাংলাদেশের রাষ্ট্রপতি মহম্মদ আব্দুল হামিদের সঙ্গে এক বৈঠকে মিলিত হন।
উভয় নেতাই দ্বিপাক্ষিক সম্পর্কের বর্তমান অগ্রগতিতে গভীর সন্তোষ প্রকাশ করেন। সফররত বাংলাদেশের রাষ্ট্রপতি শ্রী মোদীকে প্রধানমন্ত্রী শেখ হাসিনার শুভেচ্ছা জ্ঞাপন করেন। উল্লেখ করা যেতে পারে, আগাম কর্মসূচিতে ব্যস্ত থাকায় শেখ হাসিনা প্রধানমন্ত্রীর শপথ গ্রহণ অনুষ্ঠানে ব্যক্তিগতভাবে উপস্থিত হতে পারেননি। বাংলাদেশের রাষ্ট্রপতি সে দেশ সফরের জন্যও প্রধানমন্ত্রী শ্রী মোদীকে আমন্ত্রণ জানিয়েছেন। শ্রী মোদী আনন্দের সঙ্গে সেই আমন্ত্রণ গ্রহণ করেছেন। উভয় দেশের মধ্যে কূটনৈতিক পর্যায়ে আলাপ-আলোচনার মাধ্যমে প্রধানমন্ত্রী মোদীর বাংলাদেশ সফরের দিনক্ষণ স্থির হবে বলে ঠিক হয়েছে।
প্রধানমন্ত্রী মোদী বলেন, বাংলাদেশের মুক্তিযুদ্ধের সময় থেকে যে দ্বিপাক্ষিক সম্পর্কের সূচনা হয়েছে তা এখনও ভারতের পক্ষ থেকে সর্বাধিক অগ্রাধিকার পেয়ে থাকে। বিগত পাঁচ বছরে উভয় দেশ ভূ-সীমানা পুনর্নিধারণের মতো একাধিক জটিল ও দীর্ঘদিন পড়ে থাকা সমস্যার সমাধানে অত্যন্ত বিচক্ষণতা ও ধৈর্য্যের পরিচয় দিয়েছে। ২০২০-তে বঙ্গবন্ধু শেখ মুজিবর রহমানের জন্ম শতবার্ষিকী এবং ২০২১-এ বাংলাদেশের মুক্তি যুদ্ধের ৫০তম বার্ষিকী যৌথভাবে উদযাপনের অঙ্গ হিসাবে ক্রমবর্ধমান ভারত-বাংলাদেশ সম্পর্ককে এক নতুন উচ্চতায় নিয়ে যাওয়ার প্রয়োজনীয়তার ব্যাপারেও প্রধানমন্ত্রী মোদী জোর দিয়েছেন।
ভারতে নতুন সরকারের শপথ গ্রহণ অনুষ্ঠানে উপস্থিত হতে বাংলাদেশের রাষ্ট্রপতি ভারত সফরে এসেছেন। উল্লেখ করা যেতে পারে, এর আগে বাংলাদেশের রাষ্ট্রপতি ২০১৪-র ডিসেম্বরে রাষ্ট্রীয় সফরে এবং ২০১৮-র মার্চে আন্তর্জাতিক সৌর জোটের প্রথম বৈঠকে যোগ দিতে ভারতে এসেছিলেন।
SSS/BD/DM
(Visitor Counter : 94
তথ্যওসম্প্রচারমন্ত্রক
২০১৮-র ৬৬তম জাতীয় চলচ্চিত্র পুরস্কার ঘোষিত
চূর্ণী গঙ্গোপাধ্যায় পেলেন সেরা চিত্রনাট্যকারের পুরস্কার ‘তারিখ’ ছবির জন্য
নয়াদিল্লি, ৯ অগাস্ট, ২০১৯
২০১৮ সালের ৬৬তম জাতীয় চলচ্চিত্র পুরস্কার আজ ঘোষিত হল। কাহিনী চিত্র বিভাগের চেয়ারপার্সন শ্রী রাহুল রাওয়াইল, অ-কাহিনী চিত্র বিভাগের চেয়ারপার্সন শ্রী এ এস কানল, কাহিনী চিত্র লিখন বিভাগের চেয়ারপার্সন শ্রী উৎপল বরপুজারি এই পুরস্কারগুলি ঘোষণা করেন। এর আগে কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকরকে নির্বাচকমণ্ডলীর চেয়ারপার্সন এবং জুরি সদস্যরা পুরস্কারপ্রাপকদের নামের তালিকা তুলে দেন।
শ্রেষ্ঠ কাহিনী চিত্রের সম্মান পেয়েছে গুজরাটি চলচ্চিত্র ‘হেল্লারো’। বিনোদনে ভরপুর শ্রেষ্ঠ জনপ্রিয় ছায়াছবির পুরস্কার পেয়েছে ‘বাধাই হো’। সামাজিক বিষয় নিয়ে নির্মিত শ্রেষ্ঠ চলচ্চিত্রের পুরস্কার পেয়েছে হিন্দি ভাষার ছবি ‘প্যাডম্যান’। ‘উরি : দ্য সার্জিক্যাল স্ট্রাইক’ চলচ্চিত্রের পরিচালক আদিত্য ধর শ্রেষ্ঠ পরিচালকের সম্মান পেয়েছেন। ‘অন্ধাধুন’ এবং ‘উরি : দ্য সার্জিক্যাল স্ট্রাইক’ – এই চলচ্চিত্র দুটিতে অভিনয়ের সুবাদে আয়ুষ্মান খুরানা এবং ভিকি কৌশল যৌথভাবে শ্রেষ্ঠ অভিনেতার সম্মান পেয়েছেন। তেলুগু ছবি ‘মহানাতি’র অভিনেত্রী কীর্তি সুরেশ শ্রেষ্ঠ অভিনেত্রীর সম্মান পেয়েছেন। পরিবেশ সংরক্ষণ সংক্রান্ত মারাঠি ছবি ‘পানি’ শ্রেষ্ঠ পুরস্কার পেয়েছে। জাতীয় সংহতির জন্য নার্বিস দত্তের নামাঙ্কিত শ্রেষ্ঠ কাহিনী চিত্রের পুরস্কার পেয়েছে কন্নড় ছবি ‘ওন্ডাল্লা এরাডাল্লা’। চলচ্চিত্র-বান্ধব শ্রেষ্ঠ রাজ্য হিসেবে উত্তরাখণ্ড ঘোষিত হয়েছে।
বাংলা ছবি ‘তারিখ’-এর সংলাপ লেখিকা চূর্ণী গাঙ্গুলি সেরা চিত্রনাট্যকারের পুরস্কার পেয়েছেন। বিশেষ জুরি সম্মান পেয়েছে ইন্দ্রজিৎ দাশগুপ্ত পরিচালিত বাংলা ছবি ‘কেদারা’। সেরা বাংলা চলচ্চিত্র হিসেবে সৃজিত মুখোপাধ্যায়ের ‘এক যে ছিল রাজা’ রজত কমল এবং ১ লক্ষ টাকা নগদ পুরস্কার পাচ্ছে। হৈমন্তী সরকার ‘সান রাইজ’ চলচ্চিত্রে সেরা সম্পাদনার জন্য রজত কমল এবং ৫০ হাজার টাকা নগদ পুরস্কার পাচ্ছেন।
এই পুরস্কার নির্বাচনের জন্য পূর্বাঞ্চলের প্যানেলের চেয়ারম্যান ছিলেন শ্রী বিনোদ গানাত্রা। প্যানেলের অন্যান্য সদস্যরা হলেন শ্রীমতী মোনালিসা মুখোপাধ্যায়, শ্রীমতী নমোশ্রী, শ্রী অক্ষয়াদিত্য লামা এবং শ্রী সুরজ কুমার দুয়ারা।
SSS/CB/DM
(Visitor Counter : 435
কয়লামন্ত্রক
কয়লা খনি নিলাম সংক্রান্ত নথি প্রকাশ করল কয়লা মন্ত্রক
নয়াদিল্লি, ১৫ জানুয়ারি, ২০২০
১৯৫৭ সালের এমএমডিআর আইন এবং ২০১৫ সালের সিএমএসপি আইনের সংশোধন অনুসারে, কয়লা মন্ত্রক কয়লা বিক্রির জন্য খনিগুলির নিলাম প্রক্রিয়া শুরু করেছে। এই প্রক্রিয়া কয়েকটি ধাপে হবে। প্রথম ধাপটি চলতি অর্থবর্ষেই সম্পন্ন করা হবে বলে মন্ত্রক সূত্রে জানা গেছে। কেন্দ্রীয় কয়লা ও খনি মন্ত্রী শ্রী প্রহ্লাদ যোশী জানিয়েছেন, ঐতিহাসিক এই পদক্ষেপের ফলে কয়লা ও খনি ক্ষেত্রে সহজে ব্যবসা করা সম্ভব হবে।
যে প্রক্রিয়ায় এই নিলাম করা হবে তার পন্থা-পদ্ধতি চূড়ান্ত করতে মন্ত্রক সকলের পরামর্শ আহ্বান করেছে। উৎসাহীরা https://www.coal.nic.in এবং https://www.coal.nic.in/content/nomineted-authority. যে খনিগুলির নিলাম করার সম্ভাবনা রয়েছে, তার তালিকা পাওয়া যাবে http://coalblock-is.cmpdi.co.in/pages/dashboard.php.
CG/CB/SB
(Visitor Counter : 86
রেলমন্ত্রক
গুড ফ্রাইডের দিন নিয়ন্ত্রিত পরিষেবা চালাবে মেট্রোরেল- ২৫২টির জায়গায় ২৩২টি মেট্রো চলবে
কলকাতা, ৩১ মার্চ ২০২১
আগামী ২ এপ্রিল, গুড ফ্রাইডের দিন নিয়ন্ত্রিত মেট্রোরেল নিয়ন্ত্রিত পরিষেবা চালাবে। মেট্রোরেল কর্তৃপক্ষের তরফে জানানো হয়েছে, সেদিন ২৫২টির জায়গায় মোট ২৩২টি ট্রেন চলবে। কবি সুভাষ থেকে দক্ষিণেশ্বর পর্যন্ত আপ ট্রেন ৮৫টির জায়গায় ৭৯টি চলবে। দমদম থেকে দক্ষিণেশ্বর পর্যন্ত আপের দিকে পাঁচটি আপ ট্রেন চলবে। দক্ষিণেশ্বর থেকে কবি সুভাষ পর্যন্ত ডাউন ট্রেন ৮৭টির পরিবর্তে ৮১টি চলবে। তবে, প্রথম ও শেষ ট্রেন পরিষেবার সময় অপরিবর্তিত থাকবে।
(SSS/SS/NS
সারওরসায়নমন্ত্রক
প্লাস্টিক প্রক্রিয়াকরণ শিল্পের উন্নতিতে সরকার অত্যাধুনিক পরিকাঠামো যুক্ত প্লাস্টিক পার্ক তৈরি করছে
নয়াদিল্লী, ২৩ সেপ্টেম্বর, ২০২০
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া বলেছেন, দেশে প্লাস্টিক প্রক্রিয়াকরণ শিল্পের জন্য সরকার অত্যাধুনিক প্রযুক্তি সম্বলিত প্লাস্টিক পার্ক তৈরির উদ্যোগ নিয়েছে। রাজ্যসভায় আজ এক প্রশ্নের লিখিত জবাবে মন্ত্রী জানিয়েছেন, কেন্দ্র এই প্রকল্পে ৫০ শতাংশ ব্যয়ভার বহন করে। এক্ষেত্রে প্রতিটি প্রকল্পে সর্বোচ্চ সীমা ৪০ কোটি টাকা হতে হবে। প্রকল্পের বাকি অর্থ রাজ্য সরকার, সুবিধাভোগী শিল্প সংস্থা এবং আর্থিক সংস্থাগুলি যোগান দেয়।
রসায়নিক এবং পেট্রো রসায়ন দপ্তর দেশে ১০টি প্লাস্টিক পার্কের অনুমোদন দিয়েছে। এরমধ্যে ৬টি পার্কের অনুমোদন চূড়ান্ত হয়েছে। এই পার্কগুলি অসম, মধ্যপ্রদেশ , ওড়িশা, তামিলনাড়ু এবং ঝাড়খন্ডে গড়ে উঠবে। বাকি ৪টি পার্কের বিস্তারিত প্রকল্প প্রতিবেদন জমা পরেছে। এরমধ্যে উত্তরাখন্ড এবং ছত্তিশগড়ের প্রস্তাবের মূল্যায়ণ করা হচ্ছে। বাকি ২টি পার্কের প্রস্তাব এখনও বিবেচনাধীন।
CG/CB/NS
(Visitor Counter : 136
অসামরিকবিমানপরিবহণমন্ত্রক
১০টি দেশের সঙ্গে ভারত সাময়িক বিমান চলাচল চুক্তি করেছে
নয়াদিল্লী, ১৭ সেপ্টেম্বর, ২০২০
ভারত ১৩ই সেপ্টেম্বর পর্যন্ত মার্কিন যুক্তরাষ্ট্র, কানাডা, ফ্রান্স, জামার্নি, ব্রিটেন, মালদ্বীপ, আরব আমিরশাহী, কাতার, আফগানিস্থান এবং বাহরিন এই ১০টি দেশের সঙ্গে সাময়িক বিমান চলাচল চুক্তি করেছে।
এই সাময়িক বিমান চলাচল চুক্তিগুলির বৈশিষ্ট্য হল :
১. কোভিড-১৯ অতিমারীর ফলে নিয়মিত আন্তর্জাতিক বিমান চলাচল বন্ধ থাকায় ২টি দেশের মধ্যে যাত্রীবাহী বিমান পরিষেবা চালানোর জন্য সাময়িক চুক্তি।
২. ২টি দেশের বিমান সংস্থা একই ধরনের সুযোগ পাবে।
৩. উড়ানের টিকিট পাওয়া যাবে এয়ার লাইনের ওয়েবসাইট, ট্রাভেল এজেন্ট এবং গ্লোবাল ডিস্ট্রিবিউশন পদ্ধতিতে।
চলতি কোভিড-১৯ অতিমারীর পরিপ্রেক্ষিতে ভারতে আন্তর্জাতিক বিমানে যাতায়াতে নিষেধাজ্ঞা আছে। ভারতীয় অসামরিক বিমান পরিবহন এবং স্বাস্থ্য পরিকাঠামো বর্তমানে আপ্রাণ চেষ্টা করছে যথাযথভাবে বৃহদাকারে বন্দে ভারত মিশন এবং সাময়িক চুক্তির বিমান চলাচল সুষ্ঠুভাবে অনুষ্ঠিত করতে। নিয়মিত বাণিজ্যিক আন্তর্জাতিক বিমান চলাচলে অনুমতি দেওয়ার আগে রাজ্য সরকারগুলির দেওয়া সীমায়িত নিভৃতবাস এবং এই সংক্রান্ত অন্যান্য স্বাস্থ্য বিষয়ক সুবিধাগুলি বিবেচনা করতে হবে।
আজ লোকসভায় স্বাধীন দায়িত্বপ্রাপ্ত কেন্দ্রীয় অসামরিক বিমান পরিবহন প্রতিমন্ত্রী শ্রী হরদীপ সিং পুরি এক লিখিত জবাবে এই তথ্য দিয়েছেন।
CG/AP/NS
(Visitor Counter : 102
কেন্দ্রীয়মন্ত্রিসভা
জলন্ধর ক্যান্টনমেন্টের সার্ভে নম্বর ৪০৮-এ কেন্দ্রীয় বিদ্যালয় নির্মাণের জন্য প্রতিরক্ষা দপ্তরের জমি হস্তান্তরে মন্ত্রিসভার অনুমোদন
নয়াদিল্লি, ০৪ জুলাই, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে, কেন্দ্রীয় বিদ্যালয় সংগঠনকে বার্ষিক ন্যূনতম এক টাকা ভাড়ার বিনিময়ে জলন্ধর ক্যান্টনমেন্টের সার্ভে নম্বর ৪০৮-এতে কেন্দ্রীয় বিদ্যালয় নির্মাণের জন্য প্রতিরক্ষা দপ্তরের ৭.৫ একর জমি পাট্টা হিসেবে হস্তান্তরের বিষয়টি অনুমোদন করা হয়েছে।
উল্লেখ করা যেতে পারে, জলন্ধর ক্যান্টনমেন্টের চতুর্থ কেন্দ্রীয় বিদ্যালয়টির পঠন-পাঠন ১৯৮৭ সাল থেকে অস্হায়ীভাবে এমইএম ভবনে চলছিল। এই বিদ্যালয়ের পড়ুয়ার সংখ্যা বর্তমানে ১৩৪৬। বিদ্যালয়ের নিজস্ব ভবন নির্মিত হলে বিদ্যালয় কর্তৃপক্ষের পাশাপাশি সেনানীদের শিক্ষামূলক চাহিদাও পূরণ হবে।
CG/BD/NS/…
(Visitor Counter : 70
মহাকাশদপ্তর
ভারতের উপগ্রহ উৎক্ষেপণ মহাকাশ যান পিএসএলভি ৫০তম উৎক্ষেপণের মধ্যে দিয়ে রিস্যাট-২বিআর১ এবং নয়টি উপগ্রহ সফলভাবে উৎক্ষেপণ করেছে
নয়াদিল্লি, ১২ ডিসেম্বর, ২০১৯
শ্রীহরিকোটার সতীশ ধাওয়ীন স্পেশ সেন্টার থেকে ভারতের উপগ্রহ উৎক্ষেপণ লঞ্চ ভেহিকল পিএসএলভি ৫০তম উৎক্ষেপণের মধ্যে দিয়ে রিস্যাট-২বিআর১ এবং নয়টি বাণিজ্যিক উপগ্রহ সফলভাবে উৎক্ষেপণ করেছে।
দুপুর ৩টে ২৫ মিনিটে পিএসএলভি-সি৪৮ মহাকাশ যানটি উৎক্ষেপণ করা হয়। এর ১৬ মিনিট ২৩ সেকেন্ড পর রিস্যাট-২বিআর১ মহাকাশ যানটি থেকে বিচ্ছিন্ন হয়ে ৫৭৬ কিলোমিটার দূরে কক্ষপথে সফলভাবে স্হাপিত হয়। একইভাবে নয়টি বাণিজ্যিক উপগ্রহ সফলভাবে কক্ষপথে স্হাপিত হয়েছে। ইসরো বেঙ্গালুরু থেকে উপগ্রহ উৎক্ষেপণ নিয়ন্ত্রণ ও পরিচালন করে।
পিএসএলভি-র সফল উৎক্ষেপণের পর ইসরোর চেয়ারম্যান ডঃ কে শিভান বলেন, এই ৫০-তম সফল উৎক্ষেপণ ইতিহাসের এক মাইলফলক অর্জন করলো। এদিন ‘PSLV@ 50’ শীর্ষক একটি বইয়েরও উদ্বোধন করেন তিনি। ইসরোর চেয়ারম্যান আরও বলেন, ৫৫.৭ টন ওজন বিশিষ্ট বহুমুখী কর্মশক্তি সম্পন্ন এই মহাকাশ উৎক্ষেপণ যানটি মহাকাশে পাঠানো হয়েছে।
৬২৮ কেজি ওজন বিশিষ্ট রিস্যাট-২বিআর১ উপগ্রহটি নজরদারির কাজ করবে। পাশাপাশি কৃষি, বনাঞ্চল এবং বিপর্যয় মোকাবিলার কাজে বিভিন্ন তথ্য যোগাবে এই উপগ্রহ। পাঁচ বছর কর্মক্ষমতা রয়েছে এই রিস্যাট-২বিআর১-এ উপগ্রহের। খুব অল্প সময়ের মধ্যেই উপগ্রহ নির্মাণ এবং উৎক্ষেপণের জন্য এই কাজের সঙ্গে যুক্ত বিজ্ঞানীরা ধন্যবাদ জানান ইসরোর চেয়ারম্যান।
ইজরায়েল, ইতালি, জাপান এবং আমেরিকা নয়টি উপগ্রহ পাঠানো হয়েছে এর সঙ্গে।
এই উপগ্রহ উৎক্ষেপণের সাক্ষী ছিলেন প্রায় ৭ হাজার দর্শক।
SSS/SS/NS
(Visitor Counter : 59